সোডিয়াম হাইড্রোক্সাইড

সোডিয়াম হাইড্রোক্সাইড একটি রাসায়নিক পদার্থ যা কস্টিক সোডা নামে বেশি পরিচিত। এটি একটি অজৈব যৌগ যার রাসায়নিক সংকেত NaOH। এটি সাদা কঠিন পদার্থ। বাজারে এটি কঠিন এবং তরল দুই অবস্থাতেই পাওয়া যায়। কঠিন অবস্থায় এটি আবার বড়ি, দানা অথবা আঁশের আকারে পাওয়া যায়। বিভিন্ন ঘনমাত্রার তরল দ্রবণ হিসাবেও এটি লভ্য। সোডিয়াম হাইড্রোক্সাইডের গাঢ় জলীয় দ্রবণকে সাধারণত কস্টিক সোডা লাই (Lye) বলে। সোডিয়াম হাইড্রক্সাইড জলে দ্রবীভূত হয় এবং ৫০% সম্পৃক্ত দ্রবণ তৈরী করে। সোডিয়াম হাইড্রক্সাইড জলে বেশি মাত্রায় দ্রবণীয় তবে ইথানল এবং মিথানলে এর দ্রবণীয়তা অনেক কম। এর ধর্ম ক্ষারকের মত। এই ক্ষার বাতাস থেকে ধীরে ধীরে জলীয় বাষ্প এবং কার্বন ডাই অক্সাইড (CO2) শোষণ করে। বিশুদ্ধ সোডিয়াম হাইড্রক্সাইড সাদা রঙের কঠিন পদার্থ। এটি আবার বড়ি, দানা অথবা আঁশের আকারে পাশাপাশি তরল অবস্থাতেও পাওয়া যায়। এটি জলে অতিমাত্রায় দ্রবণীয়। ইথানল এবং মিথানলে মৃদু দ্রবণীয়, ইথার এবং অধ্রুবীয় দ্রাবকে অদ্রবণীয়। সালফিউরিক অ্যাসিডের জলযোজনের মত সোডিয়াম হাইড্রক্সাইডকে জলে দ্রবীভূত করলে তাপোৎপাদী বিক্রিয়া সংগঠিত হয় এবং প্রচুর পরিমাণে তাপ উৎপন্ন হয়। উৎপন্ন দ্রবণটি বর্ণহীন, গন্ধহীন এবং ক্ষার জাতীয়। সোডিয়াম হাইড্রক্সাইড (NaOH) প্রোটিক অ্যাসিডের সাথে বিক্রিয়া করে লবণ ও পানি উৎপন্ন করে। উদাহরণস্বরূপ, সোডিয়াম হাইড্রক্সাইড এবংহাইড্রোক্লোরিক অ্যাসিড বিক্রিয়া করে সোডিয়াম ক্লোরাইড (খাওয়ার লবণ) ও জল উৎপন্ন হয়ঃ NaOH(জলীয়) + HCl(aq) → NaCl(aq) + H2O(l) সাধারণত, একটি আয়নিক সমীকরণের মাধ্যমে পুরো নিরপেক্ষ বিক্রিয়াটিকে নিম্নরূপে প্রকাশ করা যায়ঃ OH−(aq) + H+(aq) → H2O(l) শক্তিশালী অম্লের সাথে এই ধরনের বিক্রিয়ায় তাপ উৎপন্ন হয়। টাইট্রেশানের জন্য এই ধরনের অম্ল-ক্ষার(Acid-Base) বিক্রিয়া ব্যবহার করা হয়। জলাকর্ষী (hygroscopic) হওয়ার কারণে সোডিয়াম হাইড্রক্সাইড (NaOH) কে প্রাথমিক স্ট্যান্ডার্ড হিসেবে ব্যবহার করা হয় না কারণ এটা বাতাস থেকে কার্বন ডাই অক্সাইড শোষণ করে। অনার্দ্র অম্ল বা আম্লিক অক্সাইড ( যেমন সালফার ডাই অক্সাইড )-এর সাথে সোডিয়াম হাইড্রক্সাইড (NaOH) বিক্রিয়া করে। কয়লার দহনে উৎপন্ন ক্ষতিকারক আম্লিক গ্যাস ( যেমন সালফার ডাই অক্সাইড, হাইড্রোজেন সালফাইড ) সরিয়ে ফেলতে এই ধরনের বিক্রিয়ার সাহায্য নেওয়া হয়। এতে উৎপন্ন ক্ষতিকর গ্যাসসমূহ বাতাসে মুক্ত হতে পারে না। উদাহরণস্বরূপঃ 2NaOH + SO2 -> Na2SO3 + H2O সাধারণ তাপমাত্রায় জলীয় সোডিয়াম হাইড্রক্সাইডের সঙ্গে কাচের বিক্রিয়া খুব ধীরে ধীরে হয়। এক্ষেত্রে কাচের ধাতব সিলিকেটগুলি অল্প পরিমাণে দ্রবণীয় সিলিকেটে পরিণত হয়। তাই  কাচের তৈরি সামগ্রীতে দীর্ঘদিন ধরে গরম সোডিয়াম হাইড্রক্সাইড রাখলে সামগ্রীগুলি নষ্ট হয়ে যায়।   এস্টার, এমাইডস এবং অ্যালকাইল হ্যালাইডসের ক্ষার নির্ভর হাইড্রোলাইসিসে সোডিয়াম হাইড্রক্সাইড ব্যবহার করা যায়। জৈব যৌগে সোডিয়াম হাইড্রোক্সাইডের কম দ্রবীভূত হওয়ার কারণে দ্রবনীয় পটাশিয়াম হাইড্রক্সাইড ব্যবহার করা হয়। সোডিয়াম হাইড্রক্সাইড বিবিধ শিল্প কলকারখানায় ব্যবহৃত হয়। বিশেষ করে কাগজশিল্পে, টেক্সটাইল, সাবান এবং ডিটারজেন্টস, পানীয় জল, নর্দমা পরিষ্কার ইত্যাদিতে সোডিয়াম হাইড্রক্সাইডের বহুল ব্যবহার রয়েছে। ২০০৪ সালে সারা বিশ্বে সোডিয়াম হাইড্রক্সাইডের চাহিদা ছিলো ৫১০ লক্ষ টন। বছর শেষে সোডিয়াম হাইড্রক্সাইড উৎপাদন হয়েছিল মোট ৬০০ লক্ষ টন। এটি একটি ক্ষয়কারী রাসায়নিক উপাদান। মাত্র ১০% (W/V) কস্টিক সােডার জলীয় দ্রবণ ৩০ সেকেন্ডের মধ্যে চোখকে অন্ধ করে দিতে পারে। কোনােভাবে মুখে প্রবেশ করলে গলা, শ্বাসনালি, পাকস্থলীর মারাত্মক সংক্রমণ ঘটে। এটি পানিতে মিশে পানির দূষণ ঘটায়। পানির pH মান দ্রুত বৃদ্ধি করে। জলাশয় এর প্রাণীর ক্ষতি হয়। "Material Safety Datasheet" (পিডিএফ)। ২৮ ফেব্রুয়ারি ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ জুলাই ২০১৪।  "Material Safety Datasheet 2" (পিডিএফ)। ৩ আগস্ট ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ জুলাই ২০১৪।  উদ্ধৃতি ত্রুটি: <ref> ট্যাগ বৈধ নয়; PubChem নামের সূত্রটির জন্য কোন লেখা প্রদান করা হয়নি "সংরক্ষণাগারভুক্ত অনুলিপি"। ২৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৯।  Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A23। আইএসবিএন 0-618-94690-X।  http://www.sigmaaldrich.com/analytical-chromatography/analytical-products.html?TablePage=103242111 http://pubchem.ncbi.nlm.nih.gov/summary/summary.cgi?cid=14798&loc=ec_rcs#x27 সোডিয়াম সাধারণ রাসায়নিক সোডিয়াম ক্লোরাইড ব্রাইন ইউরো ক্লোর - কীভাবে ক্লোরিন তৈরী হয় Chlorine Online Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Heaton, A. (১৯৯৬) An Introduction to Industrial Chemistry, 3rd edition, New York:Blackie. আইএসবিএন ০-৭৫১৪-০২৭২-৯. উইকিমিডিয়া কমন্সে সোডিয়াম হাইড্রোক্সাইড সংক্রান্ত মিডিয়া রয়েছে। উইকিঅভিধানে সোডিয়াম হাইড্রোক্সাইড শব্দটি খুঁজুন। উইকিমিডিয়া কমন্সে সোডিয়াম হাইড্রোক্সাইড সংক্রান্ত মিডিয়া রয়েছে। আন্তঃর্জাতিক রাসায়নিক নিরাপত্তা কার্ড ০৩৬০ NIOSH Pocket Guide to Chemical Hazards CDC - Sodium Hydroxide - NIOSH Workplace Safety and Health Topic European Union Risk Assessment Report[স্থায়ীভাবে অকার্যকর সংযোগ] ব্রাইন তড়িৎ বিশ্লেষণ থেকে উৎপাদন সোডিয়াম হাইড্রোক্সাইড সেফটি ডাটা শিট(SDS)[স্থায়ীভাবে অকার্যকর সংযোগ] Titration of acids with sodium hydroxide; freeware for data analysis, simulation of curves and pH calculation Caustic soda production in continuous causticising plant by lime soda process